इक कवीस्सर बड़ा ई गरीब था। उपर तिधी किविता बड़ी छैल होर रोचक कनै उच्चे दर्जे दी थी। तिधेयां यारां-कारां तिस कविता प्रेमी राजे जो जाई करी कविता सुणाणे कन्नै ईनाम-कनाम पाईये गरीबी दूर करने दी सिख दित्ती। फ्हिरी क्या था, सैह् जांदा-जांदा राज दरबारे दे मुंडले दरवाजे पर जाई पुज्जा। तित्थी नंगी तलवार लेई के दरवान था खड़ोत्या। सैह् तिस कविये जो अन्दर नां जाणा दै। कवियै लूण-मिर्च लाई के लौस-पलोसियां लाइयां। द्वारपालैं गलाया-"कि महाराज! कोरियां मिठ-मिठियां गल्लां नै कम्म नीं सरना, जेबा हथ पाs कनैं किछ माल-मट्टा कड्ढ, जे अन्दर जाणा ऐं तां। "